קורי קאר

קורי קאר (באנגלית: Cory Carr; נולד ב-5 בדצמבר 1975 בפורדייס, ארקנסו) הוא כדורסלן עבר אמריקאי-ישראלי ששיחק בעמדות הסמול פורוורד והקלעי, ומתנשא לגובה של 1.93 מטר. קאר מאמן באקדמיה לכדורסל נשים בווינגייט ובמכבי חדרה.

קאר נחשב לאחד מהשחקנים הפעילים הוותיקים בליגת העל והוא מדורג במקום ה-99 בטבלת קלעי הליגה בכל הזמנים עם 2429 נקודות בתשע עונות בליגה.

קריירה 
קאר שיחק ארבע שנים באוניברסיטת טקסס טק, בסיומן יצא לדראפט ה-NBA. קאר נבחר בדראפט 1998 על ידי אטלנטה הוקס בבחירה ה-49. הוא הועבר בטרייד לשיקגו בולס ושיחק שם עונה אחת, בסיומה עבר לשחק בקוואד סיטי ת'אנדר מליגת ה-CBA ולאחר מכן בניו מקסיקו מליגת המשנה האמריקנית, ה-IBL. 

בשנת 1999 עבר קאר לשחק בצרפת במדי פו אורטז, ובסיומה של אותה עונה חתם לראשונה בישראל כמחליפו של קלי מקארתי במכבי עירוני רעננה. עונה אחת לאחר מכן חזר קאר לצרפת, שם שיחק בנאנסי, אך שוחרר טרם הסתיימה העונה וחתם בהפועל גליל עליון. משם המשיך קאר להפועל חיפה־רמת השרון, מכבי גבעת שמואל, עירוני אשקלון, עירוני נהריה ולאחר עונה בליגת המשנה האיטלקית שב לישראל ושיחק במדי עירוני אשקלון וגבעת שמואל. 

קאר נחשב לאחד הזרים המוערכים בארץ, ואף נבחר לשחקן העונה בליגת העל על פי בחירת השחקנים בתום עונת . הוא מוכר הודות ליכולת הקליעה המצוינת שלו ורגליו החזקות והזריזות ההופכות אותו לשומר מצוין, גם בגילו המתקדם. לאחר שנישא לישראלית, ניסה מאמן נבחרת הכדורסל הלאומית, צביקה שרף, לאזרח את קאר, אך ללא הצלחה. לאחר שנתיים נוספות בארץ, קיבל לבסוף אזרחות ישראלית. 

בעונת 2011/2010 חתם קאר באפולון לימסול שבקפריסין. לאחר מכן חזר לקדנציה שלישית בישראל וחתם בעירוני אשקלון, ממנה שוחרר לאחר כחצי עונה. בספטמבר 2011 חתם בהפועל תל אביב לשתי עונות, אך שוחרר כעבור עונה אחת.

באוגוסט 2012 היה חלק מנבחרת ישראל בכדורסל 3x3 שסיימה במקום הרביעי באליפות העולם בכדורסל 3x3.

בספטמבר 2012 חתם קאר במכבי חיפה, וזכה עמה לראשונה באליפות הליגה הישראלית בכדורסל, כן היה שותף להפסד הקבוצה בגמר גביע המדינה למכבי תל אביב.

ביולי 2013 חתם בעירוני נס ציונה.

בקיץ 2014 חתם בא.ס. רמת השרון מהליגה הלאומית.

בקיץ 2015 חתם באליצור רמלה מהליגה הארצית.

בקיץ 2016 חתם בהפועל עכו מהליגה הארצית.

ב-2017 החל את עבודתו כמאמן במחלקת הנוער של מכבי הבילויים גדרה. ב-15 במאי 2018 מונה למאמן בנות הרצליה.

באוגוסט 2020 מונה קאר כמאמן המחזור הבוגר של האקדמיה לכדורסל נשים בווינגייט. באוגוסט 2021 החל לאמן את קבוצת הנוער של מכבי חדרה.

קישורים חיצוניים

הערות שוליים

כדורסלנים ישראלים
כדורסלני הפועל עכו
כדורסלני שיקגו בולס
כדורסלני קוואד סיטי ת'אנדר
כדורסלני פו אורטז
כדורסלני הפועל גליל עליון
כדורסלני מכבי גבעת שמואל
כדורסלני עירוני אשקלון
כדורסלני עירוני נהריה
כדורסלני עירוני נס ציונה
כדורסלני א.ס. רמת השרון
כדורסלנים אפרו-אמריקאים
כדורסלנים אמריקאים
בחירות דראפט של אטלנטה הוקס
כדורסלני מכבי רעננה
כדורסלני אליצור רמלה
ארקנסו: כדורסלנים
כדורסלני אוניברסיטת טקסס טק
כדורסלני נבחרת ישראל 3x3
ישראלים שנולדו ב-1975
אמריקאים שנולדו ב-1975